CELEX: 62014TN0723
Language: sk
Date: 2014-10-13 00:00:00
Title: Vec T-723/14: Žaloba podaná 13. októbra 2014 – HX/Rada

22.12.2014   
            
            
               SK
            
            
               Úradný vestník Európskej únie
            
            
               C 462/28
            
         Žaloba podaná 13. októbra 2014 – HX/Rada
   (Vec T-723/14)
   (2014/C 462/41)
   Jazyk konania: bulharčina
   
      Účastníci konania
   
   
      Žalobca: HX (Damask, Sýria) (v zastúpení: Stanislav Koev, advokát)
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd:
   
               —
            
            
               vyhlásil túto žalobu za prípustnú a dôvodnú v celom rozsahu, ako aj všetky žalobné dôvody, ktoré obsahuje, za dôvodné a vyhovel im,
            
         
               —
            
            
               preskúmal túto žalobu v skrátenom súdnom konaní,
            
         
               —
            
            
               zrušil rozhodnutie Rady 2013/255/SZBP z 31. mája 2013 a vykonávacie rozhodnutie Rady 2014/488/SZBP z 22. júla 2014 v rozsahu, v akom zaraďujú žalobcu do zoznamu nachádzajúceho sa v prílohe rozhodnutia 2013/255/SZBP o reštriktívnych opatreniach voči Sýrii,
            
         
               —
            
            
               zrušil nariadenie Rady (EÚ) č. 36/2012 z 18. januára 2012 a vykonávacie nariadenia Rady (EÚ) č. 793/2014 z 22. júla 2014 v rozsahu, v akom zaraďujú žalobcu do zoznamu nachádzajúceho sa v prílohe II nariadenia Rady (EÚ) č. 36/2012 z 18. januára 2012 o reštriktívnych opatreniach s ohľadom na situáciu v Sýrii,
            
         
               —
            
            
               zaviazal Radu na náhradu všetkých trov konania.
            
         
      Dôvody a hlavné tvrdenia
   
   Na podporu svojej žaloby žalobca uvádza sedem žalobných dôvodov.
   
               1.
            
            
               Prvý žalobný dôvod je založený na závažnom porušení práva na obhajobu a práva na spravodlivý proces:
               
                           —
                        
                        
                           žalobca nebol s napadnutými právnymi aktmi oboznámený, nebol mu predložený žiadny významný dôkaz alebo indícia odôvodňujúca jeho zaradenie do zoznamu osôb, ktorým boli sankcie uložené, hoci dôkazné bremeno znáša Rada,
                        
                     
                           —
                        
                        
                           obvinenia vznesené voči žalobcovi o jeho zodpovednosti za „násilné utláčanie civilného obyvateľstva v Sýrii“ nie sú ani jasné ani úplné a zakladajú sa na domnienkach.
                        
                     
         
               2.
            
            
               Druhý žalobný dôvod je založený na porušení povinnosti odôvodnenia:
               
                           —
                        
                        
                           v napadnutých právnych aktoch sa nachádzajú len tvrdenia, ktoré nie sú odôvodnené.
                        
                     
         
               3.
            
            
               Tretí žalobný dôvod je založený na porušení práva na účinnú súdnu ochranu:
               
                           —
                        
                        
                           žalovaná dostala, vďaka protiprávnemu preneseniu dôkazného bremena, možnosť konvalidovať svoje chybné a nezákonné právne akty.
                        
                     
         
               4.
            
            
               Štvrtý žalobný dôvod je založený na nesprávnom posúdení Komisie všetkých okolností danej veci.
            
         
               5.
            
            
               Piaty žalobný dôvod je založený na porušení vlastníckeho práva a zásad proporcionality a slobody podnikania:
               
                           —
                        
                        
                           žalobca bol na základe napadnutých právnych aktov protiprávne zbavený možnosti pokojne užívať svoj majetok.
                        
                     
         
               6.
            
            
               Šiesty žalobný dôvod je založený na porušení práva na obvyklé životné podmienky, keďže uložené opatrenia sú v rozpore so zákazom neľudského alebo ponižujúceho zaobchádzania alebo trestu podľa článku 4 Charty základných práv Európskej únie.
            
         
               7.
            
            
               Siedmy žalobný dôvod je založený na závažnom porušení práva na ochranu dobrého mena podľa článku 8 a článku 10 ods. 2 Európskeho dohovoru o ochrane ľudských práv a základných slobôd, keďže zaradenie žalobcu do napadnutých právnych aktov protiprávne zničilo jeho dobré meno v spoločnosti a u jeho partnerov.